Holdingul de apărare KNDS va deschide o filială în Ucraina
Franța și Germania au ajuns la un acord care permite holdingului de apărare KNDS, care construiește în special tancuri, să se instaleze în Ucraina pentru a forma muncitori și a produce piese de schimb și muniții, a anunțat vineri ministrul francez al forțelor armate, Sébastien Lecornu, citat de agenția Reuters.
"Anunțăm că KNDS (…), o companie franco-germană, va înființa o filială în Ucraina", a declarat ministrul în cadrul unei întâlniri cu omologul său german la Berlin.
"Este evident că acest lucru are o valoare enormă, pentru că, pe măsură ce capacitatea de producție se apropie de linia frontului, înseamnă mai puțină logistică și o mai mare fiabilitate în capacitatea de aprovizionare a forțelor armate ucrainene", a explicat Sébastien Lecornu.
KNDS este holdingul format în 2015 de compania franceză Nexter și de compania germană Krauss Maffei Wegmann (KMW).
Principalele sale produse sunt tancuri de luptă, vehicule blindate și sisteme de artilerie.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank